Rheolwr Prosiect – Systemau ynni adnewyddadwy sy’n gysylltiedig ag adeiladau

Lleoliad:- Lleolir y swydd yn Ne Cymru, gan weithio o gartref yn bennaf neu mewn swyddfeydd a rennir yng Nghaerdydd, Abertawe, Barry neu Chasnewydd, ac ar leoliad.
Cyflog dechreuol:   £32,000 - £36,000, ynghyd a lwfans car, yn ol profiad. (mae hyn yn seiliedig ar 30 awr yr wythnos) 
Trefniadau gwaith:  30 awr yr wythnos, i ganiatau gweithio’n hyblyg.
Bydd angen gweithio gyda’r hwyr, neu ar y penwythnos, yn achlysurol.   Bydd angen aros dros nos oddi cartref yn achlysurol gyda rhybydd o flaen llaw.

Yn adrodd i:  Rheolwr Datblygu
Cytundeb :  Mae hwn yn gytuneb tymor penodol am ddwy flynedd, gyda’r bwriad o’i wneud yn barhaol, yn ddibynnol ar berfformiad llwydiannus a thwf busnes y Gymdeithas.

Amdanom ni : 
Mae Ynni Teg Cyf. yn gymdeithas er budd y gymuned, wedi’i leoli yng Nghymru.  Ein prif amcan yw i ddatblygu prosiectau ynni adnewyddadwy er budd cymunedau yng Nghymru. Hafan - YnNi Teg
Ein nod yw i fod yn ddatblygwr isadeiledd ynni glân sydd yn eiddo i gymunedau ar draws Cymru, gan gyd-weithio gyda mudiadau lleol, asiantaethau cyhoeddus a phartneriaid masnachol er mwyn galluogi cymunediau i gael mwy o reolaeth ar ein ynni, er mwyn creu Cymru mwy gwydn.
Rydym yn bwriadu cyflawni’r nod hwn drwy –
· Datblygu asedau ynni adnewyddadwy sy’n cynnig cyfleoedd ar gyfer perchnogaeth leol, gwarged cyllidol ar gyfer cronfeydd er budd cymunedol, a, ble mae hynny yn ymarferol, gostyngiad mewn costau tymor-hir ar gyfer defnyddwyr.
· Darparu cefnogaeth i fudiadau ynni cymunedol eraill yng Nghymru er mwyn galluogi nhw i ddatblygu eu prosiectau eu hunain, unai fel mentoriaid neu drwy ein gwasanaethau ymgynghoriaeth.
· Hybu twf y sector ynni cymunedol ynghyd a Ynni Cymunedol Cymru (YCC), sector cyhoeddus a trydydd sector.

Rydym yn datblygu asedau sy’n creu cyllid er mwyn galluogi ni i fod yn fwyfwy hunangynhaliol, tra hefyd yn ychwanegu at arbenigedd ein tîm proffesiynol er mwyn i ni allu cynnig gwasanaeth ymarferol a chefnogol ar gost isel fel rhan o’n nod budd cymunedol.  
Yr hyn rydym yn anelu tuag ato yw twf sylweddol mewn ynni sydd yn eiddo i’r gymuned yng Nghymru.



Amcan craidd y swydd : 
Mae’r swydd hon yn ganolog i allu darparu prosiectau ynni carbon-isel sy’n gysylltiedig ag adeiladau ac sy’n eiddo i gymunedau lleol ar draws Cymru.  Gan ganolbwyntio yn bennaf ar solar pv ar ben to, batrïau, gwefru ceir trydan a thechnoleg gwres carbon-isel, fe fyddwch yn goruchwylio prosiectau o gysyniad cychwynnol a dichonolrwydd, hyd at gynllunio, caffaeliad, adeiladwaith, comisiynu a throsglwyddiad gweithredol.  

Byddwch yn aelod o dîm bychan ac fe fyddwch yn gyfrifol am gydlynu holl elfennau cynllunio a chyflwyno’r prosiect, gan gynnwys unrhyw ganiatâd cynllunio angenrheidiol, cynlluniau technegol, cysylltiadau gwasanaethau cyhoeddus, caffael gwasanaethau gosodiad arbenigol, gweinyddu cytundebau a rheoli’r berthynas gyda chleientiaid.   Mae angen bod yn ddiwyd, ymarferol a chydweithredol a bydd angen y gallu i gydbwyso ystyriaethau  technegol, masnachol, ymarferol, a’r berthynas gyda chleientiaid a’r gymuned er mwyn sicrhau llwyddiant y prosiect. Fe fydd angen i ddeiliad y swydd fod yn hyderus, trefnus ac yn gallu cyfathrebu yn glir. 

Mae hwn yn gyfle cyffrous i helpu llunio dyfodol ynni cymunedol yng Nghymru ac i helpu cynnal y trawsnewidiad i system ynni carbon-isel sy’n gweithio i bawb.


Prif ddyletswyddau’r Rheolwr Prosiect : 
• arwain trosglwyddiad prosiectau technoleg carbon-isel o astudiaethau dichonoldeb hyd at gomisiynu a throsglwyddiad gweithredol.
•  Rheoli nifer o brosiectau ar raddfeydd, cyllidebau, adnoddau a risgiau gwahanol er mwyn sicrhau eu bod nhw’n cael eu cyflawni yn ddiogel, ar amser, ac o ffewn y gyllideb. (bydd gosodiadau yn amrywio rhwng £10K a c.£300K ar gyfartaledd) 
• Goruchwylio gweithgareddau datblygu’r prosiect, gan gynnwys asesiadau o’r lleoliadau, arolygon technegol, ceisiadau i gysylltu â’r Grid Cenedlaethol (G98/G99) ynghyd a sicrhau unrhyw gysyniadau statudol.
• Caffael a rheoli contractwyr, cyflenwyr a gwasanaethau proffesiynol gan sicrhau trosglwyddiad cost effeithiol a gwerth yr arian a dalwyd.
• Monitro cynnydd, cerrig milltir a gwariant y prosiect, darparu adroddiadau rheolaidd i’r Rheolwr Datblygu a rhanddeiliaid eraill fel bod angen.
• Cadw cytundebau a dogfennau’r prosiect yn ofalus gan sicrhau ansawdd a chadw cofnodion addas yn ystod cylchred oes y prosiect.
• Cydlynu comisiynu, profion, a throsglwyddiad gweithredol, gan sicrhau bod holl ofynion cytundebol, technegol a rheoliadol yn cael eu bodloni.
• Cynorthwyo monitro a gwerthuso technoleg ynni adnewyddadwy / carbon-isel unwaith mae wedi’i osod.
• Sicrhau cydymffurfiaeth a gofynion rheolaethol perthnasol iechyd a diogelwch, amgylcheddol a thechnegol.

 
Manyleb Person 

Hanfodol:
· Profiad cynllunio a rheoli prosiectau gwaith adeiladu neu osodiadau gwasanaethau, o ddatblygiad y syniad hyd at drosglwyddo a chwblhau’r prosiect.
· Profiad rheoli cyllidebau, amserlenni, contractwyr a chyflenwyr. 
· Profiad cyd-weithio gydag ystod eang o bartion prosiect, gan gynnwys mudiadau rhanddeliaid cleientiaid, darparwyr gwasanaethau, cyrff statudol a chwsmeriaid.
· Sgiliau trefnu cryf a’r gallu i reoli nifer o brosiectau ar yr un pryd. 
· Sgiliau cyfathrebu rhagorol ar lafar ac ysgrifenedig 
· Gallu gweithio yn annibynnol ac fel rhan o dîm 
· Cymwysterau technegol a/neu reoli prosiectau priodol a pherthnasol 
· Profiad gweithio gyda rhaglenni Microsoft Office, yn arbennig Excel a Word 
· Diddordeb gwirioneddol mewn ynni adnewyddadwy, cynaliadwyedd ac ynni cymunedol.
· Trwydded yrru lawn y DU, a pharodrwydd i deithio o fewn Cymru ar gyfer dibenion gwaith

Dymunol:
· Dealltwriaeth o ynni adnewyddadwy a thechnoleg carbon-isel, yn arbennig systemau solar PV.
· Profiad cyflwyno prosiectau ynni adnewyddadwy neu garbon-isel 
· Gwybodaeth am brosesau cysylltiadau grid, gan gynnwys rhaglenni G98 a G99 
· Profiad gweithio gyda mudiadau cymunedol, mentrau cymdeithasol neu grwpiau ynni cymunedol. 
· Gwybodaeth am reolaethau datblygiadau, rheoliadau adeiladu, a gofyniadau caniatau a rheoleiddio ar gyfer prosiectau ynni adnewyddadwy 
· Gallu cyfathrebu yn Gymraeg 


Sut i wneud Cais? 
Os hoffech wneud cais ar gyfer y swydd hon, anfonwch eich CV ynghyd â datganiad personol [dim mwy na 2 dudalen], sy’n disgrifio eich sgiliau a phrofiadau allweddol a’r rhesymau rydych yn credu mai chi yw’r person delfrydol ar gyfer y rôl. 

Anfonwch eich cais at info@ynniteg.cymru  erbyn diwedd y dydd ar ddydd Llun 27ain Gorffennaf 2026. 

Disgwylir i gyfweliadau ar gyfer yr ymgeiswyr sy’n cyrraedd y rhestr fer gael eu cynnal ar y 5ed, 6ed, 11eg a 12fed Awst.




